Διανομή υποτίτλων ΤαΜυαλάΣταΜπλέντερ™ RenataBallet, Μ&Μ, Trelokomeia, YiorgosX, Daesu, YannisG, Lou, Katerina2020, Sunshine
Οι υποθέσεις δολοφονίας σπανίζουν τελευταία.
Μήπως επειδή ο καιρός είναι καλός αυτές τις μέρες;
Σχετικά με την υπόθεση Τσίλγκοκ...
πρέπει να πιάσουμε τον έναν απ' τους δύο.
Αλλά και ο αρχηγός και η ομάδα 1 μας αγνόησαν την τελευταία φορά.
Τι πρέπει να κάνουμε τώρα;
Θα το χειριστούμε εμείς.
- Εμείς; - Ναι.
Εσύ κι εγώ.
Ο Λι Τσι Γκου ήρθε εδώ μόνος του
ζητώντας επιστροφή της περσινής προκαταβολής του;
Ναι, σωστά. Του είπα ότι δεν επιτρέπεται,
ότι θα ρωτήσω πρώτα το αφεντικό μου, και μετά σας έστειλα μήνυμα, αστυνόμε.
Έκανες σπουδαία δουλειά.
Μου δείξατε αυτές τις φωτογραφίες πριν από πολύ καιρό.
Μου ήρθε στο μυαλό με την πρώτη ματιά.
Είπε ότι θα ξαναέρθει;
ΙΝΤΕΡΝΕΤ ΚΑΦΕ "ΦΙΛΑΡΑΚΙ"
Σου αρέσει να με αφήνεις εδώ μόνο μου το Σαββατοκύριακο;
Νόμιζα ότι το "Εσύ κι εγώ" περιλαμβάνει δύο άτομα.
Ίσως πρέπει να παντρευτώ κι εγώ.
- Πάλι αποκοιμήθηκες; - Μη σταματάς. Συνέχισε να μιλάς.
Γι' αυτό πρέπει να κοιμάσαι περισσότερο. Δεν είναι επικίνδυνο να οδηγείς έτσι;
Δεν κοιμάσαι αρκετά επειδή δουλεύεις μυστικά όλη μέρα.
Δεν φταίει αυτό. Απλώς δεν έχω ύπνο.
Γι' αυτό κάνω μυστικές παρακολουθήσεις.
Πριν τρία χρόνια είχες ύπνο χωρίς τον Λι Τσι Γκου και τον Χονγκ Σαν Ο.
Έρχονται πολλοί νέοι τα Σαββατοκύριακα;
Υπάρχει δραστηριότητα λόγω της Ολυμπιάδας μαθηματικών.
Οι μαθητές είναι πολύ απασχολημένοι.
Ακριβώς όπως εγώ με την επιστήμη. Τους καταλαβαίνω απόλυτα.
Δεν είπα να παραγγείλουμε σούσι;
Δεν θέλω να φάμε απλώς σούσι.
Θέλω να σου μαγειρεύω κάτι ζεστό όταν είμαι σπίτι.
Δεν μπορείς να μετατεθείς στο Ίπο, για να μου μαγειρεύεις κάθε μέρα;
Αυτή που κάθεται δίπλα μου, η Σαμάνθα.
Μου κάνει την καλή, αλλά στην ουσία μου πετάει σπόντες.
Είπε: "Ξέρεις ότι 6 στα 10 ζευγάρια του Σαββατοκύριακου"
"σκέφτονται σοβαρά το διαζύγιο; Είσαι εντάξει;"
Κι εσύ τι της είπες;
"55% των ζευγαριών που δεν κάνουν σεξ παίρνουν διαζύγιο, εσύ είσαι εντάξει;"
ΑΠΟΦΑΣΗ ΦΥΓΗΣ
Αφού σκαρφάλωσε στην κορυφή,
έπεσε από τον γκρεμό και χτύπησε πάνω σε μερικά βράχια.
Εκεί πάνω, εκεί πέρα,
εδώ...
και εδώ.
Φορώντας ακριβά ακουστικά;
10:02 π.μ. Δευτέρα.
Καλύτερα να πάμε πάνω.
Έρχεται το ελικόπτερο;
Αφού υπάρχει μονοπάτι προς την κορυφή, γιατί πρέπει να πάμε από εδώ;
Επειδή μ' αυτόν τον τρόπο πέθανε κι επειδή είμαστε η αστυνομία.
Δηλαδή θα πέσουμε κι εμείς και θα χτυπήσουμε στα βράχια τρεις φορές;
Γιατί να κάνει αναρρίχηση κάποιος σ' ένα τέτοιο βουνό;
Δεν θα έπρεπε να απαγορεύεται από τον νόμο;
Πονάει πολύ.
Θα το πάρω εγώ.
Κι Ντο Σο, 60 ετών, έχει αρχικά χαραγμένα σε όλα του τα πράγματα.
Κτητικότητα.
Έπινε ουίσκι.
Μην πλησιάζεις στον γκρεμό, σε παρακαλώ.
Συνταξιοδοτήθηκε από την Υπηρεσία Μετανάστευσης.
Συνέχισε ως πολιτικός δημοσκόπος εκεί έως τον θάνατό του.
Άνοιξε.
Η κόρη του φαίνεται γοητευτική.
Δεν ξεκλειδώνει εύκολα;
Ο πατέρας σου είναι εδώ.
Είμαι η Σονγκ Σο Ρε, η σύζυγος του Κι Ντο Σο.
Είμαι Κινέζα, οπότε τα κορεατικά μου δεν είναι άπταιστα.
Θα πρέπει να είστε σοκαρισμένη.
Ανησύχησα...
όταν δεν επέστρεψε από το βουνό.
Φοβήθηκα ότι είχε πεθάνει εντέλει.
"Εντέλει".
Τα κορεατικά σας είναι πιο άπταιστα κι από τα δικά μου.
Θέλω να μάθω το μοτίβο ξεκλειδώματος.
Πέθανε ο σύζυγός της και δεν εξεπλάγη καν.
Τι καταπληκτική σύζυγος.
Πήγαινε πες της ότι απαιτείται νεκροψία για θύματα χωρίς ύπαρξη μαρτύρων.
Με απλά λόγια.
Μάλλον ούτε η δική μου σύζυγος θα εκπλαγεί τόσο πολύ.
Θα έλεγε: "Το ήξερα ότι θα γινόταν αυτό",
"γι' αυτό δεν ήθελα να παντρευτώ αστυνομικό".
"Για θύματα που πέθαναν από άγνωστη αιτία, σε μέρος όπου δεν βρέθηκε μάρτυρας,"
"πρέπει να ανοιχτεί και να εξεταστεί το πτώμα, αυτό είναι το πρωτόκολλο."
"Όχι. Στην πραγματικότητα, είναι κανόνας."
Είναι αρκετά απλό αν το πω έτσι;
Κάτι πιο απλό.
Της είπα να καλέσει την αστυνομία. Κι ότι τα κατάγματά της δεν ήταν αστεία.
Αλλά άρχισε πάλι να γελάει.
Αυτός ο άντρας ήταν πολύ έξυπνος.
Τη χτύπησε μόνο σε σημεία που δεν φαίνονται.
Περίμενε ένα λεπτό. Δώσε μου το ποντίκι.
Πώς ήταν ο άντρας μου όταν τον βρήκαν;
Θέλετε να σας το περιγράψω με λόγια ή να σας δείξω τις φωτογραφίες;
Με λόγια.
Όχι, φωτογραφίες.
Βρέθηκε με τα μάτια του ορθάνοιχτα. Θέλετε να ρίξετε μια ματιά;
Το τραύμα στο κεφάλι προκάλεσε ακαριαίο θάνατο.
Μια εγκεφαλική ρήξη ήταν η άμεση αιτία θανάτου.
Μάλλον υπήρχε πολύ αίμα, αλλά έβρεχε, οπότε όλο το αίμα ξεπλύθηκε.
Είναι ευλογία που πέθανε με τον τρόπο που ήθελε.
Αυτό δεν είναι μοίρα;
Είδες το χαμόγελό της;
Ήταν ένας τακτικός άνθρωπος.
Δεν έχουμε πουθενά να πάμε.
Άσε με να πεθάνω έτσι.
Αυτό είναι σκληρό.
Είμαι τόσο κακιά;
"Είμαι τόσο κακιά;"
- Ήταν απολαυστικό, έτσι; - Ναι.
Είναι πάντα τόσο καλό εδώ και 16 χρόνια και 8 μήνες.
Ακόμα μετράς;
Αναμενόμενο από μία επιστήμονα.
Λένε ότι το σεξ είναι καλό για την πίεση και τις καρδιακές παθήσεις.
Διάβασα σε τελευταίες έρευνες, ότι είναι επίσης καλό για τη γνωστική λειτουργία.
Απίστευτο.
Πρέπει να το κάνουμε κάθε εβδομάδα.
Ακόμη κι όταν μισούμε ο ένας τον άλλον.
"Πόσο σκληρό."
Συνεχίζεις να το σκέφτεσαι, έτσι; Την υπόθεση στο Τσίλγκοκ.
Όχι.
Είναι η υπόθεση μιας νεαρής Κινέζας της οποίας ο σύζυγος πέθανε στα βουνά.
Λυπάμαι τον κακομοίρη.
Η Σο Ρε επισκέπτεται ηλικιωμένους που ζουν μόνοι τους από Δευτέρα έως Παρασκευή.
Ρωτήσατε για τη Δευτέρα;
Οι ασθενείς μας μπορεί να μην είναι σε θέση να επικοινωνήσουν πολύ καλά.
Έτσι, το προσωπικό μας τους καλεί έναν έναν.
Ναι, στις 9 π.μ. Ελάτε εδώ.
Έτσι μπορώ να ελέγξω αν η νοσοκόμα είναι εκεί ή όχι.
Η Σονγκ Σο Ρε.
Τη Δευτέρα είναι
στην κυρία Λι Χε Ντονγκ; Επιβεβαιώθηκε και τηλεφωνικώς.
Συγγνώμη,
αλλά μπορεί να απαντήσει στο τηλέφωνο κάποιος που δεν μπορεί να επικοινωνήσει;
Η νοσοκόμα απαντάει στο τηλέφωνο.
Πώς τα πάει η Σονγκ Σο Ρε;
Πολύ συχνά οι γιαγιάδες αναρωτιούνται:
"Είναι νοσοκόμα ή εγγονή μου;"
Ήταν νοσοκόμα, οπότε είναι πολύ καλή στις ενέσεις.
Είναι η καλύτερη της εταιρείας μας.
Τι άκαρδη γυναίκα.
Έβγαλε ήδη το δαχτυλίδι της.
Για κάποιους η θλίψη μοιάζει με παλιρροϊκό κύμα.
Αλλά για άλλους,
η θλίψη τους εξαπλώνεται αργά όπως το μελάνι στο νερό.
Πες μου όταν εκδώσεις ποιητική συλλογή. Θα την αγοράσω.
Δεν έχεις δει την πικρία της ζωής.
Ακριβώς. Την πικρία να περνάς κάθε Σαββατοκύριακο με μια όμορφη σύζυγο.
Είναι δύσκολη δουλειά. 12 ώρες τη μέρα ασχολούμαι με παράνομους μετανάστες.
Αλλά και μόνο στη σκέψη ότι θα σκαρφαλώσω το βουνό, αλλάζω γνώμη.
- Τότε... - Έλα τώρα.
Βρέθηκε το DNA κάποιου άλλου στα νύχια του Κι Ντο Σο.
Χρειαζόμαστε δείγμα επιθηλιακών κυττάρων από τη σύζυγό του.
Τι λέξη. Στοματικά επιθηλιακά κύτταρα.
Πώς θα της το εξηγήσουμε;
Κάθε φορά που πονοκεφαλιάζω για κάτι, τα γαστρεντερικά μου κύτταρα πονάνε.
Πήγαινε να φας κάτι. Μην αγοράσεις τίποτα ακριβό.
Αμάν πια.
Βρέθηκε το DNA κάποιου άλλου στα νύχια του Κι Ντο Σο.
Ελάτε τώρα στο αστυνομικό τμήμα, προκειμένου να πάρουμε δείγμα DNA.
Δεν μπορώ.
- Γιατί όχι; - Δουλεύω τώρα.
Ο άντρας σας είναι νεκρός. Επιστρέψατε κιόλας στη δουλειά;
Ο θάνατος του συζύγου μου
δεν πρέπει να εμποδίσει τη φροντίδα των ηλικιωμένων.
Κατάλαβα.
Οι παρακολουθήσεις είναι η βασική μου ειδικότητα.
Σου ανέθεσα τη γιαγιά της Δευτέρας επειδή μεγάλωσες με γιαγιά. Φέρσου καλά.
Τι ώρα ήρθε η Σονγκ Σο Ρε τη Δευτέρα;
Σίρι, βάλε ένα τραγουδάκι.
Την "Ομίχλη" της Τσονγκ Χουν Χι.
Αυτό το τραγούδι είναι υπέροχο.
Το έμαθα από τη Σο Ρε.
Νόμιζα ότι δεν μπορούσες να έρθεις.
Ευχαριστώ.
Γιατί σας αρέσει τόσο πολύ η Σο Ρε; Επειδή είναι όμορφη;
Επειδή κόβει τα μήλα πολύ λεπτά.
Προσεύχομαι από την Παρασκευή το βράδυ να έρθει η Δευτέρα νωρίτερα.
Μετά από τις προσευχές,
μερικές φορές νομίζω ότι η Δευτέρα έρχεται όντως νωρίτερα.
Σίρι, βάλε ένα τραγουδάκι.
Την "Ομίχλη" της Τσονγκ Χουν Χι.
Δεν είναι ωραίο;
Το έμαθα από τη Σο Ρε.
Τσακωθήκαμε.
Ο σύζυγός μου ήθελε να ανέβει στα βουνά. Εγώ όμως τα μισώ.
Σε γρατζούνισε επειδή δεν ήθελες να πάει στα βουνά;
Θα καλέσω μια αστυνομικό.
Δεν πειράζει.
Πρέπει να βγάλουμε μια φωτογραφία.
Δεν πειράζει.
Το έκανα μόνη μου.
Επειδή δεν καταλάβαινε καθόλου τα κορεατικά μου.
Σε κατάλαβε αφότου γρατζουνίστηκες;
Εντέλει.
Τι είπε ο σύζυγός σου όταν σε είδε να τραυματίζεσαι;
"Πόσο σκληρό."
Ο Ντο Σο με σταμάτησε μ' αυτόν τον τρόπο.
Άρα, το DNA που βρέθηκε στα νύχια του συζύγου σου, είναι δικό σου.
Έτσι είναι;
Μισείς τα βουνά, Σο Ρε;
Ο Κομφούκιος είπε: "Ο σοφός αγαπάει τη θάλασσα και ο ενάρετος τα βουνά".
Εγώ δεν είμαι ενάρετη. Μου αρέσει η θάλασσα.
Ναι, και σ' εμένα.
Ναι;
Αυτές είναι οι ημερομηνίες που πήγες στο νοσοκομείο, σωστά;
Και τότε δεν ήθελες να πάει στα βουνά και σε χτύπησε;
Είναι ο μόνος Κορεάτης
που έκλαψε για εμένα.
Τι είδους Κορεάτης;
Ο μόνος...
Συγγνώμη.
Δεν έπρεπε να γελάσω.
Ήσουν πολύ σαφής.
Όταν έχω ανασφάλεια με τα κορεατικά μου,
κι εγώ γελάω.
Κάτσε.
Θα σου φέρω κάτι να φας.
Πώς πάει; Όλα καλά;
Ευχαριστώ.
Έφαγες καλά;
Όχι.
Αυτό...
Αυτό δεν είναι πανάκριβο σούσι;
Γίνεται επιστροφή χρημάτων;
Παρακαλώ, έλα μαζί μου.
Θα ξαναγυρίσουμε.
Είναι αδιάβροχο.
Αδιάβροχο σημαίνει ότι το νερό δεν μπορεί να περάσει.
Οι νοσοκόμες χρησιμοποιούν πολλά αδιάβροχα προϊόντα.
Κατάλαβα.
Πρέπει να επιστρέψεις στο δωμάτιο ανάκρισης στις 6:50 μ.μ.
Οι γυναικείες τουαλέτες είναι από εδώ και δεξιά.
17 Αυγούστου 2015.
Η ακτοφυλακή βρήκε κάποιους παράνομους Κινέζους μετανάστες
σ' ένα φορτηγό πλοίο που εισήλθε στο λιμάνι του Πιονγκτέκ.
Οι άλλοι τριάντα επτά απελάθηκαν.
Είσαι η μόνη που είσαι ακόμα εδώ.
Επειδή δεν είμαι σαν όλους τους άλλους.
Ο παππούς μου, από τη μητέρα μου,
είναι ο Κε Πονγκ Σοκ του Απελευθερωτικού Στρατού της Μαντζουρίας της Κορέας.
- Τι; - Τι είπε;
Χάρη στον Κι Ντο Σου, του απονεμήθηκε το Τάγμα Αξίας για το Εθνικό Ίδρυμα.
ΑΠΟΝΟΜΗ ΙΘΑΓΕΝΕΙΑΣ ΣΕ ΟΣΟΥΣ ΣΥΝΕΒΑΛΑΝ ΣΤΗΝ ΑΝΕΞΑΡΤΗΣΙΑ
Αυτή είμαι εγώ.
Εντάξει, θα είμαστε εκεί σε δέκα λεπτά.
Ο Λι Τσι Γκου είναι στο ίντερνετ καφέ "Φιλαράκι". Άσε τη Σονγκ Σο Ρε.
Ψάξε τον Κε Πονγκ Σοκ που έλαβε το Τάγμα Αξίας για το Εθνικό Ίδρυμα.
Μάλιστα.
ΙΝΤΕΡΝΕΤ ΚΑΦΕ "ΦΙΛΑΡΑΚΙ"
Θεέ μου.
Αχρείαστο να είναι, αλλά θα είμαστε ασφαλείς.
- Έλα εδώ. - Λι Τσι Γκου.
Γαμώτο.
- Κε Πονγκ Σοκ. - Λι Τσι Γκου.
Στα μέσα της δεκαετίας του 1930,
ήταν διοικητής του 3ου λόχου του Απελευθερωτικού Στρατού
και συμμετείχε ενεργά στον αντι-ιαπωνικό πόλεμο.
Διεξήγαγε περισσότερες από 200 στρατιωτικές επιχειρήσεις
και κέρδισε το παρατσούκλι "Ο αγριόγατος της Μαντζουρίας".
Ο θρύλος λέει ότι δάγκωσε το κεφάλι του διοικητή του τάγματος Χαραένια,
σε μια αιφνιδιαστική επίθεση στον ιαπωνικό στρατό στο Νατζά.
Λι Τσι Γκου.
Αυτό ήταν. Πεθαίνω.
Πέτα το.
Πέτα το μαχαίρι.
Πέτα το, είπα.
Πέτα το.
Γιατί είναι τόσο σκοτεινά εδώ μέσα; Τι κάνεις;
Σήκω πάνω.
Γιατί κοιμάσαι στο πάτωμα;
Βγες έξω.
Δεν ήσουν εσύ, σωστά;
Όσο παλεύαμε, κατάλαβα ότι δεν μπορείς να σκοτώσεις άνθρωπο.
Τον Πο Μι τον σκότωσε ο Σαν Ο, σωστά;
Δεν θα πιάσετε ποτέ τον Σαν Ο.
Γιατί;
Επειδή οι αναμνήσεις του είναι πολύτιμες.
Αντί να πάει φυλακή, θα προτιμούσε να σκοτώσει μπάτσο και να αυτοκτονήσει.
Έχει τάσεις αυτοκτονίας.
Δεν σου είπα να μην ασκείς βία όσο δουλεύεις μαζί μου;
Τραυματίστηκε ένας αστυνομικός.
Τραυματίστηκα ενώ τον χτυπούσα.
Τι το έχουμε το όπλο;
Λαχανιάζεις και δεν μπορείς να τρέξεις.
Επίσης,
πρέπει να αφήσεις τον ύποπτο να μιλήσει. Γιατί μιλάς μόνο εσύ;
Πολύ εύκολα δεν πιστεύεις τους υπόπτους;
- Δες τη Σονγκ Σο Ρε. - Τι;
Έπρεπε να είναι ύποπτη και να εκδώσουμε ένταλμα έρευνας.
Μι Τζι, η αστυνομία υπέβαλε βίντεο από κάμερες ασφαλείας.
Η Σο Ρε φαίνεται να μπαινοβγαίνει στο διαμέρισμα της γιαγιάς.
Αυτό είναι το άλλοθί της.
Μι Τζι, δεν είπες ότι ο Χονγκ Σαν Ο έχει πολλές ερωμένες;
Ετοίμασε τη λίστα.
Ημερομηνίες, δραστηριότητες
κι εντόπισε τις διευθύνσεις τους.
Γιατί μια τόσο όμορφη γυναίκα παντρεύτηκε έναν γέρο για να ζήσει στην Κορέα;
Επειδή είναι νέα, όμορφη και αλλοδαπή, πρέπει να είναι και η βασική ύποπτος;
Άρα, παραδέχεσαι ότι είναι όμορφη. Αυτό είναι αντίστροφη διάκριση.
Αν κάποιος δεν είναι γυναίκα ή αλλοδαπός, αλλά άντρας Κορεάτης,
εσύ αρχηγέ, θα ξεκινούσες αμέσως την παρακολούθηση.
Δεν σου αρέσουν οι παρακολουθήσεις, άλλωστε;
Τι πολυλογάς.
Δεν έβαλε το παγωτό στο ψυγείο.
Κοιμάται με την τηλεόραση ανοιχτή.
Καλημέρα.
Από πότε άρχισες να μας καλημερίζεις; Με ανατριχιάζεις.
Είναι που κοιμήθηκα καλά. Πολύ καλά μάλιστα.
Νιάου.
Νιάου, πάλι εσύ το έκανες αυτό;
Μου κάνεις δώρο τα κοράκια, επειδή σε ταΐζω;
Αρκετά, συμφωνείς;
Αν θέλεις να μου κάνεις ένα δώρο,
φέρε μου την καρδιά αυτού του ευγενικού ντετέκτιβ.
Αυτήν επιθυμώ.
Κι άλλο παγωτό για βραδινό.
Το κάπνισμα μετά το φαγητό βλάπτει.
Κλαίει, εντέλει.
Καλημέρα.
Καλημέρα, κύριε.
Την υπόθεση στο όρος Κουμτζόνγκ
την ερευνάς ακόμα;
Κλείσε γρήγορα την υπόθεση και βρες μια μεγαλύτερη,
όπως αυτή στο Τσίλγκοκ.
Θεέ μου. Σκέτη απογοήτευση.
Άκουσα ότι κλείνει η υπόθεση στο όρος Κουμτζόνγκ.
- Τι είναι αυτό το κινεζικό αρχείο; - Δεν είναι ανοιχτή ακόμα η έρευνα;
Δεν υπάρχουν αποδείξεις για ανθρωποκτονία.
Θέλω να πιάσω τον δολοφόνο του Τσίλγκοκ.
Η Σονγκ Σο Ρε είναι ύποπτη για φόνο.
Στην Κίνα η ελάχιστη ποινή είναι η ισόβια κάθειρξη.
Το μετέφρασα και σου το έστειλα. Βλέπεις;
Γνωρίζω κάποιες από τις ερωμένες του Χονγκ Σαν Ο.
- Να τις δεις και να μου δώσεις αναφορά. - Έλα τώρα.
Πού πας;
Σκέψου το λίγο.
Σκότωσε τη μάνα της.
Κάνει κρύο, γιατί ήσουν έξω;
Ήθελα να δω την ομιχλώδη θάλασσα, ας πούμε.
Στο Μπουσάν έχει θάλασσα. Στο Ίπο έχει θάλασσα.
Είμαι άνθρωπος της θάλασσας.
Πολύ θαλασσόλυκος μας βγήκες για πρωτευουσιάνος.
Θέλω να καπνίσω.
Βγάλ' το απ' το μυαλό σου, πριν να είναι αργά.
Θα σου βρω αποξηραμένη καμπανούλα. Σε βοήθησε παλιά που το έκοψες.
Λι Τσου Ριμ, εγώ είμαι.
Έχεις αποξηραμένη καμπανούλα;
Ο άντρας μου θέλει να καπνίσει πάλι.
Μας έχει τελειώσει. Μόνο για τώρα.
ΣΟ ΡΕ
ΤΙ ΣΚΕΦΤΕΣΑΙ;
ΕΛΑ ΣΠΙΤΙ ΜΟΥ.
Μου λες και τι να κάνω;
Ποια νομίζεις ότι είσαι για να διατάζεις έναν αστυνομικό;
Έτσι κι αλλιώς έρχεσαι εδώ συχνά.
Λένε ότι σκότωσες τη μητέρα σου.
Το βουνό Χόμι...
που είναι στη γενέτειρα του παππού σου, στην Κορέα,
ανήκει στον παππού σου.
Πήγαινε εκεί.
Πήγαινε να το επισκεφθείς.
Εντάξει.
Αλλά...
σκότωσέ με πρώτα.
Έγινα νοσοκόμα για να μπορώ να σε φροντίζω.
Κι εσύ μου λες τέτοια πράγματα;
Τώρα που είμαι νοσοκόμα, ξέρω να σε φροντίζω.
Έτσι έκανα ό,τι επιθυμούσε.
Τέσσερεις κάψουλες φαιντανύλης ήταν αρκετές.
Πήρα κι εγώ.
Πού έβαλες τη φαιντανύλη;
Αν είσαι περίεργος, άνοιξε αυτό.
Ο Κι Ντο Σο αυτοκτόνησε και μου έδωσε αυτό.
ΞΕΡΩ ΟΤΙ ΠΗΡΕΣ ΒΡΟΜΙΚΟ ΧΡΗΜΑ
ΑΠΕΙΛΗΣΕΣ ΚΟΣΜΟ, ΘΑ ΧΑΣΕΙΣ ΤΑ ΠΑΝΤΑ ΑΝ ΜΑΘΕΥΤΕΙ
ΑΝ ΔΕΝ ΑΠΑΝΤΗΣΕΙΣ, ΘΑ ΣΕ ΚΑΤΑΓΓΕΙΛΩ.
Μάλιστα.
Ο Κι Ντο Σο
σφράγιζε τα διαβατήρια του κόσμου, για πάνω από 20 χρόνια.
Ανέκφραστος και χωρίς φίλους.
Τι έκανες μαζί του...
Ήμουν κλειδωμένη στην καμπίνα ενός σκάφους, για δέκα μέρες.
Έμοιαζα με σκελετό και ήμουν γεμάτη ακαθαρσίες.
Ήμουν πολύ ταραγμένη και πήγαινα πέρα δώθε.
Με είδε στα χειρότερά μου, με μύρισε
και άκουσε τον πόνο μου.
Γνωρίζει η γυναίκα σου ότι τριγυρνάς σε ξένα σπίτια τα βράδια;
"Δεν μπορώ να ζήσω στιγματισμένος ως ένας διεφθαρμένος υπάλληλος."
"Με κάθε κόστος, αργά ή γρήγορα,"
"θα αποδείξω την αθωότητά μου."
Έπρεπε να σας το αναφέρω μόλις βρήκα αυτό το σημείωμα.
Αλλά ήταν το αφεντικό μου.
Συγγνώμη.
Είσαι σίγουρος ότι είναι σημείωμα αυτοκτονίας;
Δεν το βρήκαμε ήδη;
Δεν είσαι καλύτερος από τους άλλους μπάτσους.
Αυτός ο άντρας είναι ο νεότερος αρχηγός στην ιστορία της αστυνομίας,
αν δεν είναι καλύτερος, θα σηκωθώ να χορέψω.
Φυσικά, το ότι σκότωσε τη μητέρα της
δεν σημαίνει ότι θα σκότωνε και τον άντρα της.
Θυμάσαι τι μου είπες;
Το να σκοτώνεις είναι σαν το κάπνισμα.
Μόνο η αρχή είναι δύσκολη.
Παρακαλώ;
Λυπάμαι.
Σου Αν.
Σου Αν, σήκω.
Εντάξει.
- Έλα. - Εντάξει.
Πάμε σπίτι, ρε κάθαρμα.
- Εσύ είσαι; - Σήκω πάνω.
Τι συμβαίνει;
Πάμε.
- Ο αρχηγός μας... - Πάμε.
φαίνεται φιλικός, αλλά είναι πολύ τρομακτικός.
- Θα σε τσακώσω την επόμενη φορά. - Πάμε τώρα.
Να το θυμάσαι την επόμενη φορά που θα σκοτώσεις τον άντρα σου.
- Να πάρω την τσάντα μου. - Δεν πειράζει.
Πάμε.
- Ήμουν ξεκάθαρος, έτσι; - Πάμε.
Έκανα τόσο δρόμο επειδή σε σέβομαι.
Δεν χρειάζεται.
- Να σε ρωτήσω κάτι; - Όχι.
Γιατί την κέρασες σούσι;
Σκάσε, μωρέ.
Τα πόδια σου.
Η υπόθεση έκλεισε.
Σο Ρε, δεν είσαι πλέον ύποπτη.
Είσαι χαρούμενος;
Ορίστε;
Γιατί να είμαι;
Έχεις δίκιο, είμαι χαρούμενος.
Γιατί;
Απλώς σκέφτομαι...
- ότι εμείς δεν θα... - Εμείς;
Τι;
- Έφαγες; - Τι;
Ναι.
Παγωτό;
Είναι το μόνο κινεζικό φαγητό που ξέρω να μαγειρεύω.
Κάνω διάφορα τα βράδια, όταν έχω αϋπνίες.
ΚΙΝΕΖΙΚΟΙ ΔΙΑΛΟΓΟΙ
Αϋπνία σημαίνει όταν δεν μπορείς να κοιμηθείς.
Χριστέ μου.
Είναι άλυτες υποθέσεις. Δεν ξέρω πότε θα κλείσουν, οπότε...
Άλυτη υπόθεση είναι αυτή που δεν έχει λυθεί ακόμη.
Άλυτη υπόθεση.
Τα μυρμήγκια τρώνε ανθρώπους;
Εκείνο;
Πρώτα εμφανίζονται οι χρυσόμυγες.
Μέρα ή νύχτα, έρχονται μέσα σε δέκα λεπτά.
Καταναλώνουν αίμα κι εκκρίσεις
και γεννούν αυγά στις πληγές του πτώματος.
Όταν τα αυγά γίνουν σκουλήκια, έρχονται τα μυρμήγκια και τα τρώνε.
Μετά τα σκαθάρια, έπειτα οι σφήκες. Κι έτσι τρώνε τους ανθρώπους.
Είναι πράγματι κινεζικό.
Είναι πολύ ωραίο.
Γι' αυτό δεν κοιμάσαι.
Όλοι αυτοί εδώ οι νεκροί σου φωνάζουν.
Αυτός ο άντρας βρέθηκε στο βουνό έναν μήνα μετά τον θάνατό του.
Το τσεκούρι που έσπασε το κεφάλι του ήταν δίπλα του.
Χονγκ Σαν Ο.
Είναι ένοχος για την υπόθεση Τσίλγκοκ, ακόμα καταζητείται.
Κοιτάζω αυτές τις φωτογραφίες όποτε μπορώ.
Έχω ανακρίνει τόσες πολλές κοπέλες του,
που νιώθω λες και τον ξέρω καλά.
Ήταν φυλακή;
Ναι, έναν μήνα μόνο.
Σκότωσε κάποιον απλώς επειδή νόμιζε ότι ήταν εραστής της κοπέλας του.
Φοβάται τη φυλακή περισσότερο από τον θάνατο;
Σωστά.
Τον σκότωσε γνωρίζοντας ότι θα πάει φυλακή.
Άρα αυτή είναι η γυναίκα που αγαπάει μέχρι θανάτου.
Η Ό Κα Ιν;
Το έσκασε.
Πιάσ' τον.
Χε Τζουν.
Είναι γεμάτο.
Η Ό Κα Ιν μένει μακριά από εκεί.
Έχει κομμωτήριο στο Κιόνγκι.
Και είναι παντρεμένη.
Στη Νότια Κορέα,
παύετε να έχετε μάτια για άλλον όταν παντρεύεστε;
Χονγκ Σαν Ο.
Δεν σκότωσες...
τον Πο Μι για τα λεφτά, έτσι;
Έχω δίκιο; Τα ξέρω όλα.
Όσο ήσουν φυλακή, ο Πο Μι χτύπησε την Ό Κα Ιν, σωστά;
Έχω κι εγώ μια γυναίκα που μ' αρέσει.
Όμως ο άντρας της τη χτυπάει.
Ήθελα τον άντρα της νεκρό σαν τρελός.
Γιατί τα κορίτσια να πηγαίνουν με τέτοια καθάρματα;
- Κι εγώ κάθαρμα είμαι. - Πολύ σωστά.
Στάσου, εσύ γιατί είσαι κάθαρμα;
Δεν αγαπάς πραγματικά την Ό Κα Ιν;
Δεν τα θυσίασες όλα για χάρη της;
Παράτησες...
Σε παρακαλώ, πες στην Ό Κα Ιν...
"Αν και υπέφερα πολύ εξαιτίας σου,"
"η ζωή μου θα ήταν άδεια χωρίς εσένα."
Σε παρακαλώ, να της το πεις.
Χονγκ Σαν Ο, μην το κάνεις.
Μάλλον δεν θα μπεις στον κόπο.
Είσαι καλά;
Ποια δουλειά αφήνει τους υπαλλήλους της να οδηγούν μόνοι τους μετά από όλα αυτά;
- Θέλεις να έρθω στο Μπουσάν; - Όχι, δεν χρειάζεται.
- Όμως, όποτε έχεις κατάθλιψη... - Δεν έχω κατάθλιψη.
- Αλήθεια; - Πρέπει να πάω στο μπάνιο.
- Εντάξει. - Σε κλείνω.
Μετά από έναν χρόνο έρευνας, βρέθηκε ο Χονγκ Σαν Ο.
Μετά τη δολοφονία του κυρίου Κανγκ,
επιβεβαιώθηκε ότι είχε σχέση με τη σύζυγό του.
Ποιος είναι;
Εσύ είσαι;
Σου είπα ότι δεν χρειάζεται να έρθεις.
Τι συμβαίνει;
Ήρθα να σε βάλω για ύπνο.
Είμαι κανένας παππούς;
Θα μου κάνεις μασάζ;
Τι κάνεις;
Δεν είπες ότι είναι άλυτες υποθέσεις;
Θα κάψω και τη φωτογραφία του άντρα μου.
Αυτή είναι πολύ σκοτεινή.
Αλλά και πάλι είσαι όμορφη.
Τι είπες για εμένα;
Προσπάθησε να το πεις στα κινεζικά.
Όμορφη.
Έτσι δεν είναι;
Τότε, αυτήν μπορείς να την κρατήσεις.
Θα κρατήσω αυτήν.
Κι αυτήν.
Αυτή δεν είναι καλύτερη;
Μπορείς να κοιμηθείς τώρα;
Δεν ξέρω.
Έχω κι άλλο κόλπο.
Κόλπο;
Είναι μια μέθοδος που ανέπτυξε το Ναυτικό των ΗΠΑ.
Ήμουν κι εγώ στο Ναυτικό.
Τι έχει αναπτύξει το Ναυτικό των ΗΠΑ;
Κλείσε τα μάτια σου.
Θέλεις στ' αλήθεια την καρδιά μου;
Την καρδιά;
Τι θα την κάνεις;
Είναι μεταφορικό. Εννοώ τα συναισθήματά σου.
Μάλιστα.
Κοιμήσου τώρα.
Άκου την αναπνοή μου.
Συγχρόνισε την αναπνοή σου με τη δική μου.
Τώρα είσαι στη θάλασσα.
Μπήκες στο νερό.
Τώρα είσαι...
μια μέδουσα.
Δεν έχεις ούτε μάτια ούτε μύτη.
Δεν σκέφτεσαι τίποτα.
Δεν νιώθεις χαρά
ή πόνο.
Κανένα συναίσθημα απολύτως.
Σε αγκαλιάζει το νερό.
Σε σπρώχνει προς εμένα διώχνοντας όλα τα υπόλοιπα.
Οι Κορεάτισσες έχουν πιο απαλά χέρια, έτσι;
Οι νοσοκόμες δεν φορούν γάντια;
Κοίτα εδώ κάλους.
Προτιμώ να μη φοράω.
Ο αστυνόμος που ανέλαβε την υπόθεσή μου έχει φινέτσα.
Έχω φινέτσα ως αστυνομικός;
Ως Κορεάτης;
Ή γενικά ως άντρας;
Ως σύγχρονος άντρας.
Σο Ρε, από ποια εποχή έρχεσαι εσύ;
Τη Δυναστεία Τανγκ;
Γιατί δεν με ρωτάς γιατί μου αρέσεις;
Φοβάσαι ότι θα σκέφτεσαι συνέχεια την απάντηση;
Από την αρχή ήξερα ότι ταιριάζουμε.
Όταν ήθελες να δεις τις φωτογραφίες του άντρα σου,
αντί να σου το περιγράψω με λέξεις.
Κι εγώ πάντα προσπαθώ
να βλέπω τα πράγματα ευθέως.
Τα μάτια στα μισά πτώματα είναι ορθάνοιχτα.
Υποσχέθηκα σε αυτά τα μάτια ότι θα πιάσω το τελευταίο άτομο που είδαν.
Με τρομάζουν οι σκηνές με πολύ αίμα.
Εξαιτίας της μυρωδιάς.
Γι' αυτό έχεις πάντα μυρωδάτη κρέμα χεριών;
Τι άλλο έχεις πάνω σου;
Εσύ τι φοβάσαι περισσότερο; Είσαι νοσοκόμα, άρα δεν θα είναι το αίμα.
Τα ύψη.
Μάλιστα.
Πολλές τσέπες...
Έχω 12 μπουφάν και 6 παντελόνια.
Όλα από τον ίδιο ράφτη.
Τους βοήθησα σε μια υπόθεση και μου κάνουν έκπτωση.
Πάντα με καλούν εκτάκτως. Αυτά θα φορούσα και στο ρεπό μου.
Ο κόσμος δεν σταματά να σκοτώνει ούτε στο ρεπό μου.
Δεν είναι ότι δεν αλλάζω ρούχα, έχω πολλά ίδια. Είμαι...
τακτικός.
Άνοιξε το βιβλίο κι άφησε δίπλα το σημειωματάριο.
Πέρασε η ώρα και συνεχίζει να γράφει.
Ακόμα κι όταν γράφει, κοιτάζει συνεχώς το τηλέφωνό της.
Ίσως ψάχνει μετάφραση στα λεξικά.
Ξεκίνησε να βλέπει τηλεόραση ξανά.
Σιγομουρμουρίζει όσο παρακολουθεί.
Από τις ιστορικές σειρές έμαθες να μιλάς τόσο παλιομοδίτικα;
Άλλο ένα παγωτό για δείπνο.
Το κάπνισμα μετά το φαγητό βλάπτει.
Κλαίει...
εντέλει.
Γαμώτο.
Ξέρω ότι είναι βρισιά αυτό.
Μπροστά στον Βούδα.
Θα διαγράψεις τις ηχογραφήσεις όταν κλείσει η υπόθεση;
Φυσικά.
Ο κωδικός σου είναι η ημερομηνία θανάτου της μητέρας σου;
Η απομνημόνευση αριθμών βοηθά στην έρευνα.
Τώρα που έκλεισε η υπόθεσή σου,
θα ξεχάσω αυτούς τους αριθμούς.
Πώς ξέρεις αυτό το παλιό τραγούδι;
Όλη η γειτονιά το ξέρει.
Είναι ύμνος εδώ.
Το τραγούδησαν και οι Twin Folio.
Αλήθεια;
Μυρίζεις τσιγάρο.
Κάπνισες;
Σοβαρά τώρα;
Το κάθαρμα ο Σου Αν...
είναι φουγάρο. Θα με πεθάνει μια μέρα.
ΚΟΙΜΑΣΑΙ;
ΕΙΜΑΙ ΣΤΟ ΝΟΣΟΚΟΜΕΙΟ. Η ΓΙΑΓΙΑ ΤΗΣ ΤΡΙΤΗΣ ΕΙΝΑΙ ΠΟΛΥ ΑΣΧΗΜΑ.
ΚΡΙΜΑ.
ΜΕ ΖΗΤΗΣΕ, ΑΛΛΑ ΟΤΑΝ ΗΡΘΑ ΔΕΝ ΕΙΧΕ ΤΙΣ ΑΙΣΘΗΣΕΙΣ ΤΗΣ.
ΟΠΟΤΕ ΠΕΡΙΜΕΝΩ.
ΚΡΙΜΑ.
ΠΩΣ ΕΙΝΑΙ Η ΓΙΑΓΙΑ ΤΗΣ ΔΕΥΤΕΡΑΣ;
ΑΝΗΣΥΧΩ.
ΘΕΣ ΝΑ ΤΗΝ ΕΠΙΣΚΕΦΤΩ;
ΑΛΗΘΕΙΑ;
ΜΙΑ ΓΙΑΓΙΑ ΕΙΝΑΙ ΠΙΟ ΣΗΜΑΝΤΙΚΗ ΑΠΟ ΕΝΑΝ ΑΫΠΝΟ ΑΣΤΥΝΟΜΟ.
ΑΝ ΔΕΝ ΣΟΥ ΕΙΝΑΙ ΚΟΠΟΣ.
ΘΑ ΤΑ ΠΟΥΜΕ ΓΥΡΩ ΣΤΙΣ 9.
ΘΑ ΤΟΥΣ ΠΩ ΝΑ ΣΤΕΙΛΟΥΝ ΚΑΠΟΙΟΝ ΤΟ ΣΥΝΤΟΜΟΤΕΡΟ.
ΔΙΑΒΑΣΕ ΤΗΣ ΑΠΟ ΤΟ ΠΡΑΣΙΝΟ ΣΗΜΕΙΩΜΑΤΑΡΙΟ.
ΤΗΣ ΑΡΕΣΕΙ ΠΟΛΥ.
ΕΝΤΑΞΕΙ.
"250 μίλια ανατολικά υπάρχει μια βουνοκορφή."
"Η κορυφή του βουνού είναι καλά κρυμμένη,"
"μόνο όσοι το ανεβαίνουν μπορούν να τη δουν."
Τα χέρια σου είναι πιο μαλακά από της Σο Ρε.
Είναι επειδή έχει κάλους στα χέρια της.
Έτσι είναι τον τελευταίο καιρό.
Οι παλάμες της κάποτε ήταν απαλές σαν χείλη.
Σίντι, βάλε ένα τραγουδάκι.
Ποιος λέει την "Ομίχλη";
Αυτό το μαραφέτι είναι άτακτο τελευταία.
- Έχετε το ίδιο τηλέφωνο με τη Σο Ρε. - Μαζί το αγοράσαμε.
Δεν πρέπει να έχετε τόσες πολλές εφαρμογές ανοιχτές.
ΜΕΤΡΗΤΗΣ ΒΗΜΑΤΩΝ
138 ΒΗΜΑΤΑ, ΔΕΥΤΕΡΑ 26.10.2020
Η Σο Ρε ήρθε σπίτι σας τη Δευτέρα;
Αν ήταν Δευτέρα, φυσικά και ήρθε.
Πήγατε κάπου οι δυο σας;
Είμαι κλεισμένη μέσα για πάνω από 10 χρόνια.
Γιαγιά, τι μέρα είναι σήμερα;
Πού τη βλέπεις τη γιαγιά, παλικάρι;
Δεν ξέρω τι μέρα είναι σήμερα.
Χε Ντονγκ, σου κόβει εσένα, έτσι;
Αν υποθέσουμε
ότι η Σο Ρε
έρθει σήμερα;
Τότε, είναι Δευτέρα.
Ρυθμίζω το ρολόι στην ώρα που η Σο Ρε εμφανίστηκε στην κάμερα ασφαλείας.
Ξεκινάω.
Παίρνει επτά λεπτά να ανταλλάξεις τα τηλέφωνα
και να φύγεις.
Αν βγεις απ' το πίσω παράθυρο, δεν υπάρχουν κάμερες ασφαλείας.
Υπάρχουν δύο διαδρομές.
Μία εύκολη και μία δύσκολη.
Και οι δύο απέχουν το ίδιο από την κορυφή.
Αν και πάντα κάνω τη δύσκολη διαδρομή,
σήμερα, για τους αρχάριους ορειβάτες, θα κάνω την εύκολη.
Η Σονγκ Σο Ρε θα ακολούθησε την εύκολη διαδρομή κι αυτή,
για να μην τη δει ο άντρας της.
Ναι; Αφεντικό, ήρθα ήδη στη δουλειά.
Ναι; Όλα καλά.
Ναι.
9:00 π.μ. Πήραν απ' τη δουλειά της για αναφορά.
Μην ντρέπεστε αν γλιστρήσετε εδώ.
Η Αετοκορφή παλιά λαγόταν Λαδοκορφή.
Γλιστράει σαν λάδι, εξού και το όνομα.
Δεν είναι υπέροχη η θέα;
Αν ξεκινήσετε με την 5η Συμφωνία του Μάλερ,
θα φτάσετε στην κορυφή στο τέλος του τέταρτου μέρους.
Θα απολαύσετε το Φινάλε στην κορυφή και θα επιστρέψετε.
Τέλεια δεν είναι;
Η τέλεια κρυψώνα.
Η Σονγκ Σο Ρε θα κρύφτηκε εδώ και θα ανέβηκε στην κορυφή
πριν τελειώσει το Φινάλε της 5ης του Μάλερ.
Στις τελευταίες νότες του τέταρτου μέρους θα δυσκολευτείτε.
Θα καταλάβετε.
Συγκριτικά με άλλες διαδρομές που έχω κάνει, αυτή εδώ...
είναι σαν βόλτα στο πάρκο.
Απλώς ανεβείτε τη σκάλα
και πριν το καταλάβετε θα φτάσετε στην κορυφή.
138 ΒΗΜΑΤΑ
Οι Κορεάτισσες έχουν πιο απαλά χέρια, έτσι;
Είναι 10 π.μ.
Βρίσκομαι στην κορυφή του αγαπημένου μου βουνού, του Κουμτζόνγκ.
Μακριά απ' τον άσχημο κόσμο.
Δεν θα με πείραζε να πεθάνω εδώ.
Μου είπες ότι φοβάσαι τα ύψη.
Γιατί ανεχόσουν τους ξυλοδαρμούς;
Ακόμα κι όταν σε σημάδεψε όπως κάνουν στα ζώα,
δεν πήγες στην αστυνομία.
Γιατί δεν εμπιστεύεσαι την αστυνομία;
Είπε ότι θα με στείλει πίσω στην Κίνα.
Τότε ήταν που του έστειλες απειλητικά γράμματα;
Δεν έχει σημασία το πότε τα έστειλα, αλλά το ότι λένε αλήθεια.
ΞΕΡΩ ΟΤΙ ΠΑΡΑΠΟΙΗΣΕΣ ΕΓΓΡΑΦΑ ΠΑΡΑΝΟΜΩΝ ΜΕΤΑΝΑΣΤΩΝ
Δηλαδή, εσύ έγραψες το γράμμα αυτοκτονίας που έστειλε στο Αλλοδαπών;
Μα η διεύθυνση στον φάκελο είναι με τα δικά του γράμματα.
Πώς το έκανες αυτό;
Απλώς άλλαξα λίγο την απολογία που είχε γράψει
και την έκανα να μοιάζει με γράμμα αυτοκτονίας.
Άρα το ότι ο Σου Αν άσκησε βία πάνω σου
ήταν κι αυτό ψέμα;
Δεν είναι βία όταν εισβάλλει στο σπίτι μιας γυναίκας ένας μεθυσμένος αστυνομικός;
Το να κάψεις τις φωτογραφίες μου και να σβήσεις τις ηχογραφήσεις μου
πρέπει να σου ήταν πολύ εύκολο.
Υποκρίθηκες ότι σου άρεσα,
για να φροντίσω τα πάντα για εσένα.
Μη μιλάς έτσι για εμάς.
"Εμάς";
Τι έχουμε εμείς;
Τα βράδια που πέρασα έξω απ' το σπίτι σου;
Το ότι κοιμάμαι ακούγοντας την ανάσα σου;
Το ότι σε αγκαλιάζω και σου ψιθυρίζω πόσο ευτυχισμένος είμαι;
Είπες ότι είχα φινέτσα.
Ξέρεις από πού πηγάζει αυτή;
Από την περηφάνια μου.
Ήμουν ένας μπάτσος με αυτοεκτίμηση.
Όμως,
μαγεύτηκα από μια γυναίκα
και κατέστρεψα στοιχεία έρευνας.
Έχω...
καταρρεύσει τελείως.
Αντάλλαξα το τηλέφωνο της γιαγιάς
με ένα ίδιο μοντέλο.
Δεν κατάλαβε τίποτα.
Ρίξε το τηλέφωνο στη θάλασσα.
Πέτα το στα βάθη της θάλασσας,
να μην το βρει κανείς.
ΛΕΞΙΚΟ
ΚΑΤΑΡΡΕΩ
1. ΔΙΑΛΥΟΜΑΙ ΠΑΡΑΔΕΙΓΜΑ: ΣΤΟ ΟΡΙΟ ΤΗΣ ΚΑΤΑΡΡΕΥΣΗΣ
13 ΜΗΝΕΣ ΜΕΤΑ
Παράγοντες άγχους όπως οι δυσκολίες στο κυνήγι εγκληματιών
προκάλεσαν τις αϋπνίες σας.
Αυτό που θα σας πρότεινα
είναι 30 λεπτά ηλιοθεραπείας πριν το μεσημεριανό γεύμα σας.
Δεν χρειάζεται να βγάλετε τα ρούχα σας, αλλά έχετε τα μάτια σας ανοιχτά.
Γιατρέ,
ήρθατε πρόσφατα στο Ίπο, έτσι;
Τα πρωινά δεν έχει ποτέ λιακάδα λόγω της ομίχλης.
Έχετε ζεστό νερό στο σπίτι, σωστά;
Σωστά.
Κάντε ποδόλουτρα πριν τον ύπνο
και θα σας γράψω ντοπαμίνη. Πάρτε την.
Αν δεν έχει αποτέλεσμα...
έχουμε εξοπλισμό που θα βοηθήσει την αναπνοή σας όταν κοιμάστε.
Ναι, αυτό εδώ...
Άκουσα ότι το ρόδι καθυστερεί την εμμηνόπαυση.
Δεν είναι πιο βολικό να μην έχεις περίοδο;
Ναι, αλλά...
Με το σπιτικό φαΐ και τα ρόδια που τρώω από τότε που επέστρεψες,
νιώθω πιο υγιής.
Όμως, γιατί δείχνεις μαραμένος;
Μαραμένος;
Ρόδι είμαι;
Ο Δρ Λι ξαφνιάστηκε όταν είδε τη φωτογραφία σου.
Με ρώτησε πώς έγινε έτσι ένας τόσο ωραίος άντρας.
Το 56% των μεσήλικων αντρών παθαίνει κατάθλιψη.
Ένας γνωστός του Δρος Λι είδε αποτέλεσμα τρώγοντας σούπα χελώνας.
Η τεστοστερόνη του ανέβηκε.
Χαίρομαι πολύ που γύρισες στο Ίπο.
Κι εγώ χαίρομαι.
Τη βρίσκεις μόνο με φόνους και βία, έτσι δεν είναι;
Πού είναι ο άντρας σου;
Με παράτησε κι έφυγε.
Μαλάκα.
Τι είναι αυτά;
Με τι λεφτά τ' αγοράζεις αυτά αφού λείπει ο άντρας σου;
Καθάρματα, ζείτε μέσα στην πολυτέλεια,
ενώ η μητέρα μου κλαίει κάθε μέρα
και μου λέει ότι θέλει να πεθάνει.
Ο γιατρός τι λέει;
Έχει έναν μήνα ζωής.
Αν πεθάνει η μητέρα μου,
θα σκοτώσω αυτό το κάθαρμα…
Σου το είπα πριν.
Δεν θα αντισταθώ για δέκα λεπτά
για χάρη της μητέρας σου.
Η μητέρα σου ξέρει ότι χτυπάς γυναίκες;
Ξέρει πώς θα σε λέει ο κόσμος;
Αν πεθάνει η μητέρα μου,
η σωρός της θα μείνει στο ψυγείο.
Η κηδεία θα γίνει μόνο αφού σφάξω τον άντρα σου.
Τα έδωσα όλα για να τις μεγαλώσω τόσο.
Μη στενοχωριέσαι.
Ο αρχηγός μας είναι ο νεαρότερος διευθυντής.
Ο καλύτερος στο Μπουσάν.
Αρχηγέ.
Έκλεψαν συνολικά 58 τοπικές χελώνες.
- Για τι ζημιά μιλάμε; - Τουλάχιστον τρία εκατομμύρια η κάθε μία.
Γιατί είναι τόσο ακριβές;
Κάνουν καλό σε μεσήλικες με κατάθλιψη.
Τι λες τώρα.
Πώς το ξέρεις αυτό;
- Πήγαινε πες τους να σβήσουν τα φώτα. - Μάλιστα, κύριε.
Φίλε.
Βρε, ανόητε.
Δεν σου είπα να μην έρθεις;
Μόνο έτσι
"θα ήμουν μαζί σου. Τι άλλο να έκανα;"
Γλυκιά μου, πρέπει να τα μαζέψουμε και να φύγουμε.
- Πάλι άλλαξες νούμερο; - Βιάσου. Ο Τσολ Σονγκ βρήκε πού μένουμε.
Επίσης σε χρειάζομαι στη συνάντηση με τους Κινέζους.
Δεν μπορώ να διαπραγματευτώ μαζί τους. Με πιάνει πονοκέφαλος.
Κάτσε, έχω μήνυμα.
Άρα ήρθε ήδη από εκεί.
Με τέτοιο πρόσωπο μάλλον δεν είσαι για συναντήσεις.
Σ' αγαπώ.
Είμαστε καλά, ναι;
Ας ξεχάσουμε τον Τσολ Σονγκ.
- Πρέπει να φύγουμε. - Έχεις δίκιο.
Τώρα όμως που σε βρήκε ο Τσολ Σονγκ,
πού θέλεις να πάμε;
- Τι συμβαίνει; - Είναι στ' αλήθεια φωτιά ή άσκηση;
Αν κάνουν σαν τον βοσκό με τον λύκο, κανείς δεν θα έρθει όταν χρειαστεί.
Κάποιοι λένε ότι είσαι εδώ λόγω κατάθλιψης.
Επειδή δεν μπόρεσες να εμποδίσεις έναν δράστη ν' αυτοκτονήσει.
Βλέπω όμως ότι ήδη θεραπεύτηκες.
Σου φαίνομαι καταθλιπτικός;
Είμαι έτσι από την αϋπνία.
Φοράει δερμάτινα παπούτσια;
Αφού δεν καπνίζεις, γιατί είσαι έξω;
Ήθελες να μου κάνεις παρέα;
Είναι ήσυχα εδώ στην ερημιά.
Αν θες να καπνίσεις, βγες έξω.
Σ' αγαπώ.
- Τι κάνεις εδώ; - Μόλις μετακόμισα.
Γιατί;
- Δεν έχει κάτι ιδιαίτερο αυτή η πόλη. - Επειδή μου αρέσει η ομίχλη.
Είμαι η Σονγκ Σο Ρε.
Είμαι Κινέζα και δεν μιλάω καλά κορεατικά.
Αγάπη μου,
αυτός είναι ο ντετέκτιβ που κάποτε με υποψιαζόταν.
Εγώ είμαι ο καινούριος σύζυγος.
Ο Ιμ Χο Σιν.
Τσανγκ Χε Τζουν.
Γιατί ήρθες στο Ίπο;
Ακούμπησα ένα ψάρι πριν.
Γιατί ήρθες στο Ίπο;
Κι εγώ μόλις μετακόμισα. Η γυναίκα μου δουλεύει εδώ.
Είμαι η Αν Τσονγκ Αν.
Ο κόσμος εδώ φεύγει εξαιτίας της ομίχλης κανείς δεν έρχεται γι' αυτήν.
Έχει φριχτή μούχλα. Περίμενε και θα δεις.
Αγάπη μου…
Στην πραγματικότητα, ήρθαμε για το πυρηνικό εργοστάσιο.
Γιατί; Συμβαίνει κάτι;
Ξέρεις τον "Κόκκινο Συναγερμό";
Την ταινία που γίνεται διαρροή πυρηνικής ενέργειας;
Οι Κινέζες ταξιδεύουν από μακριά για να δουν πού έγιναν τα γυρίσματα.
Κάνει ξεναγήσεις εκεί.
Ξέρω ότι από αυτό ζεις και δεν θα έπρεπε να το πω αυτό, αλλά…
μια ταινία γύρω από μια ψεύτικη πυρηνική κρίση, μας προκαλεί πονοκέφαλο.
Δουλεύει στο πυρηνικό εργοστάσιο. Είναι πολύ ευαίσθητη σε τέτοια ζητήματα.
Στην πραγματικότητα, τα πυρηνικά εργοστάσια είναι ασφαλή.
Ήσουν σ' εκπομπή για το χρηματιστήριο;
Την είδες. Είμαι χρηματοοικονομικός αναλυτής.
Αλλά όχι του κώλου. Κώλους εγώ δεν αναλύω.
Φαίνεσαι μικρότερος απ' ό,τι στην τηλεόραση.
Το μυστικό μου είναι η πρωινή κολύμβηση.
Αν ενδιαφέρεσαι για τις επενδύσεις μου, πάρε με όποτε θέλεις.
- Θα μου δώσεις και τη δική σου κάρτα; - Η επαγγελματική σου κάρτα είναι υπέροχη.
Δεν χρειάζεται να τρέχεις πια.
Τι όμορφη γυναίκα.
Ναι.
- Το πράσινο φόρεμά της ήταν όντως όμορφο. - Δεν ήταν μπλε;
Ό,τι κι αν ήταν.
Κινέζα σύζυγος που έμεινε χήρα μετά τον θάνατο του συζύγου.
Κάτι μου θυμίζει.
Μια υπόθεση με μία Κινέζα που έγινε χήρα μετά την αυτοκτονία του συζύγου της.
Υπήρχε μια τέτοια υπόθεση.
Βρήκατε κάποιον ύποπτο;
Όχι.
Υποπτεύθηκα το λάθος άτομο.
Δεν υποπτευόσουν τη γυναίκα του;
Ναι.
Αλλά τελικά αποδείχτηκε αυτοκτονία.
Υποψιάζεσαι συχνά λάθος άτομα;
Ναι, γι' αυτό μας μισεί ο κόσμος.
"Μας";
Την αστυνομία.
ΝΤΕΤΕΚΤΙΒ ΓΙΟ ΓΙΟΝ ΣΟΥ
Αγάπη μου, σήκωσέ το.
Είμαι γεμάτος αίματα.
Εμπρός;
Αγάπη μου.
Συγχαρητήρια.
Έγινε ένας φόνος.
Εκτιμώμενη ώρα θανάτου στις 11:00 π.μ. Μαχαιρώθηκε 17 φορές.
Οι 13 στο στομάχι και στο στήθος.
Και οι 4 στην πλάτη.
Μάλλον έτρεχε να σωθεί.
Μαχαιρώθηκε 13 φορές και μπόρεσε να τρέξει;
Κι αν έτρεχε, γιατί είναι έτσι το πτώμα;
Τον βρήκε η γυναίκα του.
Αρχηγέ, θέλεις να της μιλήσεις;
Ο δράστης είναι αριστερόχειρας.
Σημείωνε.
Γι' αυτό ήρθες στο Ίπο;
Είμαι το παιχνιδάκι σου;
Είμαι τόσο κακιά;
Σονγκ Σο Ρε, άκου προσεκτικά.
Αυτήν τη φορά το άλλοθί σου
πρέπει να είναι ατράνταχτο.
Υποπτεύεσαι τη σύζυγο;
Γιατί;
Επειδή δεν υπάρχει καταπάτηση, κλοπή και ίχνη;
Από τις μετωπικές μαχαιριές υποπτεύεσαι δολοφονία από εκδίκηση;
Μήπως επειδή η σύζυγος δεν σοκαρίστηκε και δεν έκλαψε;
Διαφέρει από άτομο σε άτομο, δεν κλαίνε όλοι.
Γιατί ρωτάς συνέχεια εμένα; Γιατί δεν ρωτάς και κανέναν άλλον;
Τη γνώρισα πέρυσι, σε μια υπόθεση στο Μπουσάν.
Είχε πεθάνει ο άντρας της και τότε.
Αυτή τον σκότωσε;
Αναρωτήθηκα ξαφνικά αν αυτή το έκανε.
Η υπόθεση έκλεισε ως αυτοκτονία.
Αλλά πάλι πέθανε ο άντρας της και πάλι στη δικαιοδοσία μου.
Όμως είναι δεξιόχειρας.
Πες μου, λοιπόν. Πώς μπορεί να είναι η δολοφόνος;
Με θέλουν στο αστυνομικό τμήμα.
Μπορώ να πάρω την τσάντα μου;
Πήγες μια βόλτα, λοιπόν.
Χωρίς κινητό, άρα δεν εντοπίζεται η διαδρομή.
Πώς θα αποδείξεις το άλλοθί σου;
Σωστά.
Δεν βλέπω να ανησυχείς.
Είχε εχθρούς ο σύζυγός σου;
Έμαθα ότι μάζεψε κι επένδυσε πολλά λεφτά.
Έχασε πολλά το τελευταίο διάστημα.
Και παρ' όλα αυτά ζούσατε σε πολυτελές διαμέρισμα;
Έλεγε ότι για να κερδίσεις, πρέπει πρώτα να ξοδέψεις.
Γιατί παντρεύτηκες τέτοιον άνθρωπο;
Τον παντρεύτηκα…
επειδή αποφάσισα…
να χωρίσω με έναν άλλο άντρα.
Για ποιον λόγο ήρθατε στο Ίπο;
Χωρίς ιδιαίτερο λόγο.
Κι αν υπήρχε, ήταν για να ξεφύγει από πιστωτές.
Ένας γάμος χωρίς αγάπη.
Κι ένας σύζυγος που δέχεται απειλές.
Που μετά πεθαίνει.
Ακριβώς όπως πέρυσι.
Τι;
Εκείνος αυτοκτόνησε.
Αυτός ο σύζυγος δολοφονήθηκε.
Εντάξει.
Δύο σύζυγοι.
Στη δικαιοδοσία της ίδιας αστυνομίας,
αλλά σε διαφορετικές περιοχές.
Μία αυτοκτονία και μία δολοφονία.
Όποιος και να το ακούσει, σίγουρα θα σκεφτεί...
Μεγάλη σύμπτωση, σωστά;
Τι θα έλεγαν για εσένα;
Ότι αυτή η γυναίκα
είναι αξιοθρήνητη.
Δεν είναι αυτό, ήταν ένα μπλε φόρεμα.
Χωρίς παλτό.
Ήταν σίγουρα μπλε;
Δεν ήταν πράσινο;
Ευχαριστώ.
Έχει δίκιο.
Τι έκανε;
Πες μου.
Γιατί μετακόμισες εδώ;
Γιατί με ρωτάς συνέχεια;
Τι σε νοιάζει εσένα γιατί ήρθα;
Γιατί είναι τόσο σημαντικό;
Ήταν ο μόνος τρόπος για να σε δω. Τι άλλο μπορούσα να κάνω;
Τι φορούσες στην προβλήτα Χένιο;
Αυτό.
Λες ψέματα.
Πού είναι το πράσινο φόρεμα;
Το πράσινο που φαίνεται και μπλε.
Με τα γυαλιστερά κουμπιά.
Το κοίταζες προσεκτικά;
Θα τα κάνω όλα άνω κάτω.
Συγγνώμη.
Καλώς ήρθες.
Το είδες αυτό;
Έχουμε και δολοφονίες τώρα στα μέρη μας.
Νυστάζω πολύ. Πώς θα βγάλω τη νύχτα;
ΝΕΚΡΟΣ ΣΤΟ ΙΠΟ ΔΙΑΣΗΜΟΣ ΧΡΗΜΑΤΙΣΤΗΣ
Αφού γύρισα από έναν περίπατο,
μου ήρθε ναυτία από τη μυρωδιά του αίματος.
Σκέφτηκα εσένα.
Θα πήγαινες σίγουρα στη σκηνή του εγκλήματος.
Θα τρόμαζες με όλα αυτά.
Σονγκ Σο Ρε.
Μόλις παραδέχτηκες ότι κατέστρεψες κρίσιμα αποδεικτικά στοιχεία.
Συλλαμβάνεσαι ως ύποπτη για τη δολοφονία του Λι Χο Σιν.
Δεν ήθελα να τριγυρνάνε οι αστυνομικοί πατώντας το αίμα του συζύγου μου.
Έχουμε αυτό το έξυπνο ρολόι.
Πήγαινε να εξάγεις τα αρχεία ήχου.
Μάλλον είναι στα κινεζικά, ζήτα μεταφραστή.
Εντάξει.
Είσαι άντρας;
Όχι.
Σκότωσες ποτέ κάποιον;
Ναι.
Σκότωσες τον άντρα σου, Ιμ Χο Σιν;
Όχι.
Αρχηγέ.
Τι κάνεις εδώ;
Η καταγραφή από το έξυπνο ρολόι.
Θυμάσαι που ελέγξαμε τα αυτοκίνητα πριν και μετά το περιστατικό;
Βρήκαμε κάποιον που εξαπάτησε ο Ιμ Χο Σιν.
Είναι ο αρχηγός μιας συμμορίας.
Τον λένε Σα Τσολ Σονγκ.
Υπάρχει επώνυμο Σα;
Περιμένετε μια στιγμή.
Αφήστε με.
Είσαι καλά; Γιατί το έκανες;
Τηλεφώνησέ μου.
Μαμά.
Είναι αριστερόχειρας.
270 εκατομμύρια γουόν κέρδος.
Δέκα χρόνια είχε τον πάγκο της
και δούλευε 18ώρα για να καταφέρει να ανοίξει ένα κινεζικό εστιατόριο.
Του εμπιστεύτηκα αυτά τα λεφτά.
Αρχικά έβαλα δέκα εκατομμύρια γουόν.
Έπαιρνα τα μερίσματα στην ώρα τους και ήμουν πολύ ικανοποιημένος.
Αλλά με τα λεφτά του κοσμάκη, αυτός έμενε στα καλύτερα ξενοδοχεία.
Τζόγαρε κι αγόραζε πανάκριβα ρούχα και τσάντες στη γυναίκα του.
Με τα δικά μου λεφτά ο κοπρίτης.
Μιλάμε για δέκα δισεκατομμύρια.
Η μάνα μου είχε σοβαρή διαβητοπάθεια.
Έπαθε νευρικό κλονισμό όταν έμαθε ότι μας εξαπάτησαν.
Είχε επιπλοκές και στα νεφρά της.
Δεν έλαβε την κατάλληλη θεραπεία κι ακρωτηρίασαν τα δάχτυλα των ποδιών της.
Ξέρετε γιατί με λένε "Σιδερένιο";
Επειδή τα χαστούκια που ρίχνω είναι βαριά σαν σίδερο. Γι' αυτό.
Χτυπάω πιο εύκολα με την παλάμη, παρά με τη γροθιά μου.
Γι' αυτό χαστουκίζω ανελέητα.
Αν ένας άντρας σαν εμένα δεν μπορεί να σκοτώσει τον Ιμ Χο Σιν,
είναι καν άνθρωπος;
Ξέρεις τη Σονγκ Σο Ρε.
Εκείνη σε έβαλε να τον σκοτώσεις;
Ακούστε, εγώ…
δεν είμαι άνθρωπος που δουλεύει για άλλους.
Μου ήταν χρήσιμη η Σονγκ Σο Ρε.
Αλλά δεν ήξερε
ότι όσο κι αν προσπαθούσε, δεν θα μπορούσε να μου ξεφύγει.
Εγκατέστησα μια εφαρμογή εντοπισμού
στο τηλέφωνό μου.
Ο Ιμ Χο Σιν είναι αυτός;
Γιατί κάθεται έτσι;
Είναι τρομακτικό.
Ρε καθίκι.
Θέλεις να σε χαστουκίσω εγώ σήμερα, Σιδερένιε;
Αρχηγέ, δεν χαίρεσαι;
Γιατί να χαρώ;
Εξιχνιάσαμε την πρώτη υπόθεση δολοφονίας στο Ίπο.
Πού έχει το καλύτερο φαγητό;
Την εξιχνιάσαμε;
Ποιος το λέει αυτό;
Πιάσαμε τον ένοχο και η Σονγκ Σο Ρε θα γυρίσει σπίτι της.
Έτσι νομίζω εγώ.
Οι χελωνοκλέφτες κατευθύνονται με μοτοσυκλέτα προς το Δημαρχείο.
Επαναλαμβάνω, οι χελωνοκλέφτες…
Προσοχή με τις χελώνες.
Πρόσεχε.
Κάνε γρήγορα.
Σήκω πάνω.
Πιάσε τον σάκο και μάζευε.
Πρώτα τις μεγάλες.
Είναι μοχθηρές, πρόσεχε τα δάχτυλά σου.
Πιάσαμε τους χελωνοκλέφτες.
Ο σύζυγος μιας γυναίκας που γνωρίζει ο άντρας μου.
Δύο αναπάντητες κλήσεις μέσα στη νύχτα.
Πήρε λάθος αριθμό;
Μιας παντρεμένης γυναίκας που γνώρισε πρώτη φορά;
Θα μπορούσα να το αγνοήσω,
αν αυτός ο άνθρωπος δεν βρισκόταν αργότερα δολοφονημένος.
Αγάπη μου.
Εσύ τον σκότωσες;
Μαζί τον σκοτώσατε;
Είναι καλά τα δάχτυλά σου;
Το παράνομο τηλέφωνο του Ιμ Χο Σιν. Βρες την τελευταία τοποθεσία του.
ΑΡΠΑΞΤΕ ΤΗΝ ΕΥΚΑΙΡΙΑ ΚΑΙ ΜΠΕΙΤΕ ΣΕ ΕΝΑΝ ΚΑΙΝΟΥΡΓΙΟ ΚΟΣΜΟ
Αρχηγέ.
Ναι;
Ο ιδιοκτήτης του ήταν νεκρός στο σπίτι, γιατί το κινητό του άνοιγε κι έκλεινε εδώ;
Σήκωσε και κούνα λίγο περισσότερο το χέρι σου.
Πονάει το χέρι μου.
Σταμάτα.
Πέταξε το κινητό. Φέρε έναν δύτη να ψάξει την περιοχή.
Είναι βαθιά εκεί;
Σύνελθε.
Πιάσαμε τον δολοφόνο. Έχουμε στοιχεία και την ομολογία του.
Αρκετά με την εμμονή σου με αυτήν τη γυναίκα.
Δεν τη λυπάσαι;
Φοράει δερμάτινα παπούτσια; Τα γένια του μεγάλωσαν.
Ο άντρας που ξυριζόταν πρωί-απόγευμα, άρχισε να τεμπελιάζει;
Είναι υποτονικός επειδή του λείπω; Επειδή με σκέφτεται συνέχεια;
Κάπνιζα δίπλα του, όταν μαγείρευε εκείνο το περίεργο κινεζικό φαγητό.
Μιλάει για αγάπη,
αλλά δεν ανέχεται ούτε τη μυρωδιά του καπνού.
Θυμάμαι εκείνες τις νύχτες που με κατασκόπευε έξω από το σπίτι.
Ένιωθα…
ότι φαίνεται αξιόπιστος άνθρωπος.
Παρέμενε ακοίμητος φρουρός εκεί. Δεν λαγοκοιμήθηκε καν.
Έρχεται...
Είμαι σίγουρη ότι θα με ρωτήσει αν γι' αυτό ήρθα στο Ίπο.
Τι πρέπει να κάνω;
Γιατί στο καλό κλαίω;
Να του απαντήσω;
Ξέχνα το.
Ίσως...
Ίσως ξέρει ήδη. Ίσως...
δεν θα μου κάνει ποτέ αυτήν την ερώτηση.
Γι' αυτό ήρθες στο Ίπο;
Γεια σου.
Τι υπάρχει σ' εκείνο το τηλέφωνο; Απάντησέ μου.
Άνοιξε την πόρτα, αμέσως.
Δεν είμαι στο σπίτι.
Τότε πού είσαι;
Στο όρος Χόμι.
Τι υπήρχε στο τηλέφωνο του Ιμ Χο Σιν, που πέταξες στη θάλασσα;
Μην αποκοιμηθείς.
Κάνε λίγο υπομονή.
Δεν έχει ομίχλη εδώ.
Γιατί ο Ιμ Χο Σιν τηλεφώνησε στη γυναίκα μου;
Η μητέρα μου, που αγαπούσε τα βουνά, μου έλεγε:
"Όταν είσαι στεναχωρημένη,"
"να πας σ' αυτό το βουνό στην Κορέα."
Πες μου την αλήθεια.
Ήξερες ότι ο Ιμ Χο Σιν ήθελε να μιλήσει στη γυναίκα μου, σωστά;
Παρ' όλο που το κράτος πήρε με δίκη το βουνό από εμάς,
ό,τι κι αν λέει ο καθένας, στην καρδιά μου,
το βουνό Χόμι, είναι το δικό μου βουνό.
Μαμά.
Παππού.
Έφερα έναν άντρα που μπορώ να εμπιστευτώ.
Βοήθα με να τις σκορπίσω.
Ξέρεις ότι φοβάμαι τα ύψη.
Γιατί παντρεύτηκα αυτούς τους άντρες;
Επειδή ένας αξιόπιστος άντρας όπως εσύ δεν θα με παντρευόταν.
Πρέπει να υπάρχει μια υπόθεση δολοφονίας για να σε συναντήσω και να σου μιλήσω.
Είναι ώρα για αστεία τώρα;
Δεν μπορείς να κοιμηθείς καλά από τότε που σε άφησα, σωστά;
Ακόμα κι αν κλείνεις τα μάτια σου, πάντα με βλέπεις, έτσι δεν είναι;
Έτσι δεν είναι;
Εκείνη τη νύχτα που με συνάντησες στην αγορά,
ένιωσες ξαφνικά ότι ήσουν ξανά ζωντανός, σωστά;
Εντέλει.
Τα χέρια μου τώρα είναι απαλά, έτσι;
Τις τελευταίες 400 μέρες, εσύ...
Εσύ...
Όπως και να 'χει, το γεγονός ότι είμαι αστυνομικός
κι εσύ η ύποπτη δεν θα αλλάξει.
Είσαι ένα άτομο που η αστυνομία υποπτεύεται.
Μου αρέσει αυτό.
Νιώσε άνετα και φέρσου όπως κάνεις πάντα.
Αντιμετώπισέ με σαν ύποπτη.
Δεν αναρωτιέσαι γιατί μου αρέσεις, Σο Ρε;
Ή απλώς δεν ενδιαφέρεσαι;
Σο Ρε...
Το σώμα σου
είναι σφιγμένο.
Οι άνθρωποι είναι τόσο σφιγμένοι όταν είναι αγχωμένοι.
Νομίζω ότι αυτό τα λέει όλα.
Πού έβαλες τις τέσσερις φαιντανύλες;
Το κουβαλούσα πολλή ώρα.
Είναι πολύ βαρύ.
Αντίο, παππού.
Αντίο, μαμά.
Δεν σου είπα να το πετάξεις για να μην το βρει κανείς;
Χρησιμοποίησέ το για να ξανανοίξεις την έρευνα.
Ας ξαναγυρίσουμε σ' εκείνον τον καιρό πριν την κατάρρευση.
Μάλλον επειδή
θέλω να είμαι μία από τις ανεξιχνίαστες υποθέσεις σου, γι' αυτό πήγα στο Ίπο.
Δρ Λι.
Ναι;
Δεν έχετε ξανασυναντηθεί, έτσι; Ο Λι Τζουν χώρισε πρόσφατα.
Είμαι ο Λι Τζουν. Έχω ακούσει πολλά για εσένα.
Δεν χιόνισε εδώ;
Τι;
Λοιπόν, τι θα γίνει με το θέμα μας;
Ποιο;
Αυτό που πρέπει να κάνουμε κάθε βδομάδα, ακόμα κι αν μισούμε ο ένας τον άλλον.
Θα κάνεις λίγο στην άκρη;
Μπορείς να κοιμηθείς;
Με εξέτασαν στο νοσοκομείο. Είπαν ότι ξυπνούσα 47 φορές την ώρα.
Μπορείς να το πιστέψεις;
Μακάρι να μπορούσα να σου δώσω λίγο από τον ύπνο μου. Όπως μια μπαταρία.
Είναι επειδή αναπνέω από το στόμα.
Πρέπει να χρησιμοποιώ ρινικό αναπνευστήρα όταν κοιμάμαι.
Είναι περίεργο.
Όταν είμαι ξύπνιος, αναπνέω μια χαρά από τη μύτη μου.
Αλλά αυτό δεν σημαίνει ότι ροχαλίζω στον ύπνο μου.
Το ξέρω.
Ηλιοθεραπεία.
Βιταμίνη D.
Ωραίο δεν είναι μετά από τόσο καιρό;
Πέρασαν 30 λεπτά.
Είπα στους δύτες του Χένιο,
αν βρουν κανένα τηλέφωνο ενώ ψαρεύουν, να μου το φέρουν.
Γίνεται
να ανακτηθούν δεδομένα από αυτό;
ΣΟ ΡΕ
ΤΗΛΕΦΩΝΗΣΑ ΣΤΗ ΓΥΝΑΙΚΑ ΤΟΥ ΧΕ ΤΖΟΥΝ,
ΓΙΑ ΝΑ ΑΚΟΥΣΕΙ ΤΟ ΣΚΑΝΔΑΛΩΔΕΣ ΜΗΝΥΜΑ ΣΟΥ,
ΑΛΛΑ ΔΕΝ ΑΠΑΝΤΑΕΙ.
ΘΑ ΑΠΑΝΤΗΣΕΙ ΑΝ ΤΗΝ ΠΑΡΩ ΤΟ ΠΡΩΙ;
Η ΣΥΝΑΝΤΗΣΗ ΜΟΥ ΜΕ ΤΟΥΣ ΚΙΝΕΖΟΥΣ ΠΑΕΙ ΚΑΛΑ ΑΥΤΗΝ ΤΗ ΣΤΙΓΜΗ,
ΘΕΛΕΙΣ ΝΑ ΤΑ ΧΑΛΑΣΕΙΣ ΟΛΑ;
ΘΑ ΠΕΘΑΝΩ ΕΤΣΙ ΚΙ ΑΛΛΙΩΣ.
Η ΜΑΝΑ ΤΟΥ ΤΣΟΛ ΣΟΝΓΚ ΔΕΝ ΘΑ ΖΗΣΕΙ ΠΟΛΥ.
ΤΟ ΚΑΘΑΡΜΑ ΜΕ ΑΚΟΛΟΥΘΕΙ ΠΑΝΤΟΥ.
ΑΝ ΔΕΝ ΕΧΩ ΝΕΑ ΑΠΟ ΤΟΥΣ ΚΙΝΕΖΟΥΣ ΜΕΧΡΙ ΑΥΡΙΟ, ΘΑ ΔΗΜΟΣΙΟΠΟΙΗΣΩ ΤΟ ΜΗΝΥΜΑ.
Ο ΚΟΣΜΟΣ ΠΡΕΠΕΙ ΝΑ ΞΕΡΕΙ ΤΙΣ ΣΧΕΣΕΙΣ ΑΣΤΥΝΟΜΙΑΣ ΚΑΙ ΥΠΟΠΤΩΝ.
ΘΑ ΒΓΩ ΓΙΑ ΦΑΓΗΤΟ ΜΕ ΤΟΥΣ ΚΙΝΕΖΟΥΣ ΜΕΘΑΥΡΙΟ,
ΟΠΟΤΕ ΕΛΑ ΣΠΙΤΙ ΣΤΙΣ 10 Π.Μ.
ΑΡΧΕΙΑ ΗΧΟΥ: ΔΕΝ ΥΠΑΡΧΟΥΝ ΕΓΓΡΑΦΕΣ
Το πρωινό που πέθανε η μητέρα σου, είδες τη Σονγκ Σο Ρε;
Ήρθε για επίσκεψη νωρίς το πρωί.
Είπε ότι αισθανόταν άσχημα που η μητέρα μου θα πέθαινε έτσι.
Είμαστε Κινέζοι, εξάλλου.
Δεν σε συμβούλευσε να της δώσεις άλλο φάρμακο;
Κάτι κατάλληλο για τον διαβήτη.
Είναι μια πράσινη κάψουλα.
Τίποτα τέτοιο.
Ξέρει πώς να φροντίζει τους ασθενείς της.
Της έκανε μασάζ και της έφτιαξε πολύ τη διάθεση.
Έτσι έφυγα για να πάρω πρωινό.
Αλλά όταν επέστρεψα, η Σονγκ Σο Ρε είχε ήδη φύγει.
Η μητέρα μου ήταν αναπαυτικά ξαπλωμένη με τα μάτια της κλειστά.
Ήταν περίεργο που έλεγε συνέχεια ότι ένιωθε υπνηλία χωρίς λόγο.
Και μετά...
Αλλά τι σχέση έχει ο θάνατος της μητέρας μου
με το μασάζ της Σο Ρε;
Ο Τσολ Σονγκ δεν είπε ότι είχε μια εφαρμογή εντοπισμού στο κινητό του;
Γεια σου, Χε Τζουν.
Επισκεύασα το τηλέφωνο του Ιμ Χο Σιν. Δεν υπάρχουν ηχογραφήσεις.
Ο Σα Τσολ Σονγκ σκότωσε τον άντρα σου.
Αλλά εσύ σκότωσες τη μητέρα του Τσολ Σονγκ.
Επειδή είπε ότι θα σκότωνε τον άντρα σου αν πέθαινε η μητέρα του.
Ο προηγούμενος σύζυγός σου και η μητέρα του Τσολ Σονγκ...
Και οι δύο πέθαναν εξαιτίας μου, σωστά;
Θα πέθαινε σύντομα έτσι κι αλλιώς.
Γιατί βιαζόσουν τόσο πολύ να της δώσεις φαιντανύλη;
Επειδή με ευχαρίστησε.
Τι υπήρχε στην ηχογράφηση που απείλησε να αποκαλύψει;
Μην ανησυχείς γι' αυτό.
Δεν ρωτάω επειδή ανησυχώ.
Έχεις το πρωτότυπο αρχείο, έτσι δεν είναι;
Τι περιέχει;
Τη φωνή σου.
Τι;
Τη φωνή σου που λέει ότι με αγαπάς.
Εγώ;
Μου άρεσε τόσο πολύ, που το άκουγα συνέχεια.
Ο σύζυγός μου το ανακάλυψε.
Πότε είπα ότι σ' αγαπάω;
Πότε;
Τη στιγμή που είπες ότι με αγαπάς,
η αγάπη σου τελείωσε για εμένα.
Και τη στιγμή που η αγάπη σου τελείωσε,
άρχισε η δική μου.
Πες το στα κορεατικά.
Σο Ρε.
Χε Τζουν.
Το τηλέφωνο που έβγαλες από τη θάλασσα,
πέτα το ξανά.
Πέτα το...
στην πιο βαθιά θάλασσα.
Γιατί λες άσχετα πράγματα πάντα; Είναι τόσο απογοητευτικό, γαμώτο...
Πού πας;
Σο Ρε.
Εμπρός;
Σο Ρε.
ΑΡΧΕΙΑ ΗΧΟΥ
ΚΑΤΑΡΡΕΕΙ 23.11.2020 2:50 Μ.Μ.
Το να κάψεις τις φωτογραφίες μου και...
να σβήσεις τις ηχογραφήσεις μου
πρέπει να σου ήταν πολύ εύκολο.
Υποκρίθηκες ότι σου άρεσα,
για να φροντίσω τα πάντα για εσένα.
Μη μιλάς έτσι για εμάς.
Ρίξε το τηλέφωνο στη θάλασσα.
Πέτα το στα βάθη της θάλασσας,
να μην το βρει κανείς.
Ρίξε το τηλέφωνο στη θάλασσα.
"Ρίξε το στη θάλασσα."
"Πέτα το στα βάθη της θάλασσας,"
να μην το βρει κανείς.
"να μην το βρει κανείς."
Μάλλον επειδή θέλω να είμαι μία από τις ανεξιχνίαστες υποθέσεις σου,
γι' αυτό πήγα στο Ίπο.
Κρέμασε μια φωτογραφία μου στον τοίχο,
και να σκέφτεσαι μόνο εμένα
όταν δεν μπορείς να κοιμηθείς.
Σο Ρε.
Σο Ρε, πού είσαι;
Στείλε ειδοποίηση εντοπισμού για τη Σονγκ Σο Ρε.
Εδώ...
στα βράχια στην ακτή.
Η παλίρροια ανεβαίνει.
Φέρε όσους μπορούν να έρθουν.
Άφησε το αυτοκίνητό της κι εξαφανίστηκε.
Μπορούμε να τη βρούμε αν βιαστούμε, δεν μπορεί να πήγε μακριά.
Γιατί δεν έρχεσαι αμέσως, αντί να κάνεις ερωτήσεις;
Σε λίγο δεν θα μπορούμε να δούμε τίποτα.
Μαγεύτηκα από μια γυναίκα
και κατέστρεψα στοιχεία έρευνας.
Έχω...
καταρρεύσει τελείως.
Αντάλλαξα το τηλέφωνο της γιαγιάς
με ένα ίδιο μοντέλο.
Δεν κατάλαβε τίποτα.
Ρίξε το τηλέφωνο στη θάλασσα.
Πέτα το στα βάθη της θάλασσας,
να μην το βρει κανείς.
"Πέτα το τηλέφωνο στη θάλασσα."
Τη φωνή σου.
Τη φωνή σου που λέει ότι με αγαπάς.
Σο Ρε.
Διανομή υποτίτλων ΤαΜυαλάΣταΜπλέντερ™ RenataBallet, Μ&Μ, Trelokomeia, YiorgosX, Daesu, YannisG, Lou, Katerina2020, Sunshine
Σο Ρε.
Επισκεφθείτε μας στο facebook στην ομάδα Korean Beauty's Victims (Κοινότητα Ελλήνων Υποτιτλιστών)
ΑΠΟΦΑΣΗ ΦΥΓΗΣ